|  |  |
| --- | --- |
|  |  |
| Bert Holm  looduskaitsespetsialist  Riigimetsa Majandamise Keskus  bert.holm@rmk.ee | Teie 03.04.2023  Meie [Registreerimise kuupäev] nr [Registreerimisnumber] |

Looduskaitsetöö lähteülesande kooskõlastamine (Kassari mk 34 loopealne ja puiskarjamaa)

Austatud Bert Holm

Esitasite 03.04.2023 Keskkonnaametile kooskõlastamiseks looduskaitsetöö lähteülesande (tööobjekti ID numbriga 1357) Käina lahe – Kassari maastikukaitseala Kassari sääre sihtkaitsevööndis asuva puiskarjamaa ja loopealse puhastamiseks tuuleheitest 3,02 ha suurusel alal. Tegevus on planeeritud järgneval maaüksusel: Kassari maastikukaitseala 34 (36801:001:0697).

Taastatavat elupaika peab käsitlema ja kujundama kui kuiva niitu lubjarikkal mullal (6210), mis ta 09.09.2022 a. keskkonnaregistri andmetel on.

Aruniidule on 2005 ja 2010 aastal inventeeritud kaitsealustest taimeliikidest kahkjaspunane sõrmkäpp, soo-neiuvaip, rohekas käokeel, kahelehine käokeel ja täpiline sõrmkäpp. Elupaiga ja kasvukohtade taastamistööd algasid 2020.a ning paaril aastal on olnud valgusolud liikide taasesinemiseks loodud. Seepärast peaks tuuleheite koristamisel ning varasematel taastamisel kasvama jäetud mändide eemaldamisel olema tähelepanelik kaitsealuste taimeliikide osas, et nende esinemisel neid ei kahjustataks.

Kavandatavad poollooduslike koosluste taastamistööd on kooskõlas kaitse-eeskirjaga ja Keskkonnaameti poolt 26. jaanuaril 2015. a kinnitatud Käina lahe – Kassari maastikukaitseala kaitsekorralduskavaga aastateks 2015–2024 .

Teie poolt esitatud tööde kirjeldusse lisame täienduseks järgmised tingimused:

1. Aruniidule on kasvanud peale noor võsa, mis tuleb kettniidukiga purustada;
2. ladustatud puitmaterjali vedu ei tohi teostad linnurahu ajal (01.04-01.08).

Arvestades lähteülesandes RMK poolt juba esitatud ning käesolevas kirjas täiendavalt seatud tingimusi, kooskõlastab Keskkonnaamet Käina lahe – Kassari maastikukaitseala looduskaitsetöö lähteülesande (ID 1357).

Lugupidamisega

(allkirjastatud digitaalselt)

Gunnar Sein

juhataja

maahoolduse büroo

looduskaitse korraldamise osakond

Kaie Sarv 503 5918

kaie.sarv@keskkonnaamet.ee